वीरेंद्र सहवाग ने इंटरनैशनल क्रिकेट से संन्यास लिया
अंतराष्ट्रीय क्रिकेट में विस्फोटक बल्लेबाज के रूप में अपनी पहचान रखने वाले क्रिकेटर वीरेंद्र सहवाग ने अंतरराष्ट्रीय क्रिकेट से रिटायरमेंट ले लिया है. सहवाग ने दुबई में संन्यास की औपचारिक घोषणा की.
सहवाग ने अपना अंतिम वनडे अंतरराष्ट्रीय मैच तीन जनवरी 2013 को खेला था. वहीं दो मार्च 2013 को अंतिम टेस्ट मैच हैदराबाद में ऑस्ट्रेलिया के खिलाफ खेला था. टेस्ट मैच की अंतिम पारी में सहवाग ने छह रन बनाए थे.
शानदार रहा है सहवाग का कॅरिअर
वीरेंद्र सहवाग ने 104 टेस्ट मैचों में 49.34 की औसत से 8586 रन बनाए हैं. इसमें उन्होंने 23 शतक और 32 अर्धशतक लगाए हैं. इसके अलावा 251 वनडे मैचों में 35.05 की औसत से 8273 रन बनाए हैं. वनडे में उन्होंने 15 शतक और 38 अर्धशतक बनाए हैं. सहवाग ने 19 टी20 मैचों में 394 रन बनाए हैं.
इसके अलावा सहवाग ने टेस्ट मैचों में 40 और वनडे में 96 विकेट झटके हैं.
awa_Deva awa_Deva awa_Deva hin_Deva awa_Deva awa_Deva